ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പാപ്പുവ ന്യൂ ഗിനിയയിലെ ഐ ടി ഇ സി പണ്ഡിതന്മാരുമായി പ്രധാനമന്ത്രിയുടെ ആശയവിനിമയം
ഫോറം ഫോർ ഇന്ത്യ-പസഫിക് ഐലൻഡ്സ് കോ-ഓപ്പറേഷന്റെ  മൂന്നാമത് ഉച്ചകോടിക്കായി പോർട്ട് മോറെസ്ബി സന്ദർശിച്ച പ്രധാനമന്ത്രി ശ്രീ നരേന്ദ്ര മോദി 2023 മെയ് 22-ന് പസഫിക് ദ്വീപ് രാജ്യങ്ങലെ ഇന്ത്യൻ ടെക്നിക്കൽ ആൻഡ് ഇക്കണോമിക് കോഓപ്പറേഷൻ  കോഴ്സുകളിലെ പൂർവ്വ വിദ്യാർത്ഥികളുമായി സംവദിച്ചു. ഐടിഇസിക്ക് കീഴിൽ ഇന്ത്യയിൽ പരിശീലനം നേടിയ മുതിർന്ന സർക്കാർ ഉദ്യോഗസ്ഥരും പ്രമുഖ പ്രൊഫഷണലുകളും കമ്മ്യൂണിറ്റി നേതാക്കളും പൂർവ്വ വിദ്യാർത്ഥികളിൽ ഉൾപ്പെടുന്നു. ഇന്ത്യയിൽ നേടിയ കഴിവുകൾ ഉപയോഗിച്ച് അവർ അവരുടെ സമൂഹങ്ങളിലേക്ക് സംഭാവന ചെയ്യുന്നു.
പൂർവ്വ വിദ്യാർത്ഥികളുടെ വ്യക്തിപരമായ വിജയങ്ങൾക്കും നേട്ടങ്ങൾക്കും പ്രധാനമന്ത്രി മോദി അവരെ അഭിനന്ദിച്ചു. രാജ്യങ്ങളെ അവരുടെ വികസന ലക്ഷ്യങ്ങൾ കൈവരിക്കുന്നതിന് സഹായിക്കുന്നതിൽ, പ്രത്യേകിച്ച് സദ്ഭരണം, കാലാവസ്ഥാ വ്യതിയാനം, ഡിജിറ്റൽ പബ്ലിക് ഗുഡ്സ്, സുസ്ഥിര വികസനം തുടങ്ങിയ മേഖലകളിൽ ഇന്ത്യയുടെ ശേഷി വർദ്ധിപ്പിക്കുന്ന സംരംഭം വഹിക്കുന്ന പ്രധാന പങ്ക് അദ്ദേഹം എടുത്തുപറഞ്ഞു. അത്തരം ശേഷി വർദ്ധിപ്പിക്കുന്നതിനുള്ള ശ്രമങ്ങൾക്ക് ഇന്ത്യയുടെ പിന്തുണ അദ്ദേഹം ആവർത്തിച്ചു. 2015-ലെ ഫിപിക് ഉച്ചകോടിയെ തുടർന്ന്, ഈ മേഖലയിലെ എല്ലാ രാജ്യങ്ങളിൽ നിന്നുമുള്ള 1000 ഉദ്യോഗസ്ഥരെ ഇന്ത്യ പരിശീലിപ്പിച്ചിട്ടുണ്ട്. കാർഷിക മേഖലയിലും അനുബന്ധ മേഖലകളിലും അവരെ സഹായിക്കാൻ ഈ രാജ്യങ്ങളിലെ ഏജൻസികളിലേക്ക് ഇന്ത്യ ദീർഘകാല ഡെപ്യൂട്ടേഷനുകളിൽ വിദഗ്ധരെ അയച്ചിട്ടുണ്ട്.
-ND-
(
പ്രത്യേക സേവനങ്ങളും ഫീച്ചറുകളും
സ്പൈസസ് ബോർഡിന്റെ ആഭിമുഖ്യത്തിൽ തയാറാക്കിയ, കയറ്റുമതി ലക്ഷ്യമിട്ടുള്ള ഇന്ത്യയിലെ ആദ്യത്തെ ഓൺലൈൻ സുഗന്ധവ്യഞ്ജന പോർട്ടൽ കേന്ദ്രമന്ത്രി സോം പ്രകാശ് ഉദ്ഘാടനം ചെയ്തു
(spicexchangeindia.com എന്ന പോർട്ടൽ നിർമ്മിത ബുദ്ധി അടിസ്ഥാനമാക്കിയുള്ള സാങ്കേതികവിദ്യ ഉപയോഗിക്കുന്ന ഒരു സവിശേഷമായ 3D വെർച്വൽ പ്ലാറ്റ്ഫോമാണ്
കൊച്ചി,ജനുവരി 20, 2022 :
സുഗന്ധവ്യഞ്ജന കയറ്റുമതി ലക്ഷ്യമിട്ടുള്ള ഇന്ത്യയിലെ ആദ്യത്തെ വെർച്വൽ പ്ലാറ്റ്ഫോമായ‘Spice Xchange India', ഓൺലൈനായും അല്ലാതെയും കൊച്ചിയിൽ സംഘടിപ്പിച്ച സമ്മിശ്ര പരിപാടിയിൽ കേന്ദ്രവാണിജ്യ വ്യവസായ സഹമന്ത്രി സോം പ്രകാശ് ഇന്ന്  ഉദ്ഘാടനം ചെയ്തു. “മഹാമാരിയുടെ ഘട്ടത്തിലും ഇന്ത്യയുടെ കയറ്റുമതി വിഹിതത്തിൽ സുഗന്ധവ്യഞ്ജനങ്ങൾ മികച്ച സംഭാവനയാണ് നൽകിയതെന്ന്", പ്രസ്തുത സവിശേഷ പ്ലാറ്റ്ഫോം ഉദ്ഘാടനം ചെയ്തുകൊണ്ട് മന്ത്രി പറഞ്ഞു. 180 ലധികം രാജ്യങ്ങളിലേക്ക് 225 വ്യത്യസ്ത സുഗന്ധവ്യഞ്ജനങ്ങളും സുഗന്ധവ്യഞ്ജന ഉത്പന്നങ്ങളും കയറ്റുമതി ചെയ്യുന്നതിലൂടെ ഇന്ത്യ ആഗോള സുഗന്ധവ്യഞ്ജന വിപണിയിൽ പ്രബലപങ്ക് വഹിക്കുന്നു.
കയറ്റുമതി വികസനവും പ്രോത്സാഹനവും മൂല്യവർദ്ധനയും ഗുണമേന്മ മെച്ചപ്പെടുത്തലും ഗവൺമെൻറ് പ്രത്യേക ഊന്നൽ നൽകുന്ന മേഖലകളാണെന്നും സ്പൈസസ് ബോർഡ് അവതരിപ്പിക്കുന്ന ഓൺലൈൻ പ്ലാറ്റ്ഫോം കയറ്റുമതി വർധിപ്പിക്കുന്നതിനുള്ള സർക്കാർ ശ്രമങ്ങൾക്ക് വളരെയധികം ഊർജ്ജം പകരുമെന്നും ശ്രീ സോം പ്രകാശ് പറഞ്ഞു.
സ്പൈസസ് ബോർഡ് ആരംഭിച്ച spicexchangeindia.com , ഇന്ത്യയിൽ നിന്ന് സുഗന്ധവ്യഞ്ജനങ്ങൾ കയറ്റുമതി ചെയ്യുന്നവരെ, ലോകമെമ്പാടുമുള്ള ഉപഭോക്താക്കളുമായി, സ്ഥല, കാല, ഭാഷാ പരിമിതികൾ മറികടന്ന് ബന്ധിപ്പിക്കുന്നത് ലക്ഷ്യമിട്ടുള്ള ഒരു 3D വെർച്വൽ പ്ലാറ്റ്ഫോമാണ്. ഇന്ത്യയിൽ നിന്ന് സുഗന്ധവ്യഞ്ജനങ്ങൾ കയറ്റുമതി ചെയ്യുന്നവരെ ഉചിതമായ സുഗന്ധവ്യഞ്ജന ഉപഭോക്താക്കളുമായി ബന്ധിപ്പിക്കുന്നതിന് പോർട്ടൽ നിർമ്മിത ബുദ്ധി അടിസ്ഥാനമാക്കിയുള്ള സാങ്കേതികവിദ്യ ഉപയോഗിക്കുന്നു. പോർട്ടലിന്റെ ഡാറ്റാബേസ് ആക്സസ് ചെയ്യാനും സുഗന്ധവ്യഞ്ജന ഉത്പന്നങ്ങൾ വാങ്ങാനും വില്ക്കാനും സാധ്യതയുള്ളവരെ കണ്ടെത്താനും സൗകര്യമൊരുക്കിയിട്ടുണ്ട്. വരിക്കാർക്ക് അവരുടെ ഉപഭോക്താക്കളുമായി വെർച്വൽ യോഗങ്ങൾ ചേരാൻ പാകത്തിലുള്ള വിപുലീകൃത ഓഫീസായി പോർട്ടൽ പ്രവർത്തിക്കുന്നു.
രാഷ്ട്രപതിയുടെ കാര്യാലയം
ശ്രീ പ്രണബ് മുഖർജിയുടെ ജന്മവാർഷിക ദിനത്തിൽ രാഷ്ട്രപതി സ്മരണാഞ്ജലി അർപ്പിച്ചു
മുൻ രാഷ്ട്രപതി ശ്രീ പ്രണബ് മുഖർജിയുടെ ജന്മവാർഷിക ദിനത്തിൽ രാഷ്ട്രപതി ശ്രീ രാം നാഥ് കോവിന്ദ് അദ്ദേഹത്തിന് സ്മരണാഞ്ജലി അർപ്പിച്ചു. രാഷ്ട്രപതി ഭവനിൽ ശ്രീ പ്രണബ് മുഖർജിയുടെ ഛായാചിത്രത്തിന് മുന്നിൽ രാഷ്ട്രപതിയും ഉദ്യോഗസ്ഥരും പുഷ്പാർച്ചന നടത്തി.
യു.പി.എസ്.സി
സിവില് സര്വീസസ്  പരീക്ഷയുടെ ഫലം, 2020
2020 ഒക്ടോബർ 4 ന് നടന്ന സിവില് സര്വീസസ്  പരീക്ഷ-2020 ന്റെ അടിസ്ഥാനത്തില്, ഇനിപ്പറയുന്ന റോള് നമ്പറുകളുള്ള ഉദ്യോഗാര്ത്ഥികള് 2020 ലെ സിവില് സര്വീസസ്  പരീക്ഷയില് പ്രവേശനത്തിന് യോഗ്യത നേടി.
പരീക്ഷാര്ത്ഥികളുടെ പ്രൊവിഷണല് ലിസ്റ്റാണിത്. പരീക്ഷാ ചട്ടങ്ങള്ക്കനുസൃതമായി, ഈ പരീക്ഷാര്ത്ഥികളെല്ലാം 2020 ലെ സിവില് സര്വീസസ്  പരീക്ഷയ്ക്കുള്ള വിശദമായ അപേക്ഷാ ഫോം -1  ല് വീണ്ടും അപേക്ഷിക്കണം, അത് യൂണിയന് പബ്ലിക് സര്വീസ് കമ്മീഷന് വെബ്സൈറ്റില്  2020 ഒക്ടോബര് 28 മുതല് നവംബര് 11 ന് വൈകുന്നേരം 6 വരെയുള്ള കാലയളവില് ലഭ്യമാണ്. യോഗ്യതയുള്ള എല്ലാ സ്ഥാനാര്ത്ഥികളും ഡിഎഎഫ്- I ഓണ്ലൈനില് പൂരിപ്പിച്ച് 2021 ജനുവരി 8 വെള്ളിയാഴ്ച മുതല് നടക്കാനിരിക്കുന്ന 2020 ലെ സിവില് സര്വീസസ്  പരീക്ഷയില് പ്രവേശനത്തിനായി ഓണ്ലൈനില്ത്തന്നെ സമര്പ്പിക്കാന് നിര്ദ്ദേശിക്കുന്നു. ഡിഎഎഫ് പൂരിപ്പിക്കുന്നതിനും സമര്പ്പിക്കുന്നതിനുമുള്ള പ്രധാന നിര്ദ്ദേശങ്ങള് വെബ്സൈറ്റില് ലഭ്യമാണ്. വിജയികളായി പ്രഖ്യാപിക്കപ്പെട്ട അപേക്ഷകര് ആദ്യം ഓണ്ലൈന് ഡിഎഎഫ്- I പൂരിപ്പിക്കുന്നതിന് മുമ്പ് മുകളിലുള്ള വെബ്സൈറ്റില് സ്വയം രജിസ്റ്റര് ചെയ്യണം. യോഗ്യരായ അപേക്ഷകര് 2020 ഫബ്രുവരി 12നു പേഴ്സണല് ആന്റ് ട്രെയിനിംഗ് വകുപ്പ് ഗസറ്റില് വിജ്ഞാപനം ചെയ്ത സിവില് സര്വീസ് പരീക്ഷ 2020 ലെ ചട്ടങ്ങള് പരിശോധിക്കാന് നിര്ദ്ദേശിക്കുന്നു.
ഡി.എ.എഫ് സമര്പ്പിക്കുന്നത് 2020 ലെ സിവില് സര്വീസസ്  പരീക്ഷയില് പ്രവേശനത്തിനുള്ള അവകാശം പരീക്ഷാര്ത്ഥികള്ക്ക് നല്കുന്നില്ല എന്നതു ശ്രദ്ധിക്കേണ്ടതാണ്. ഇ-അഡ്മിറ്റ് കാര്ഡും പരീക്ഷയുടെ സമയ പട്ടികയും പരീക്ഷ ആരംഭിക്കുന്നതിന് 3 - 4 ആഴ്ചകള്ക്കുമുമ്പ് യോഗ്യരായ ഉദ്യോഗാര്ത്ഥികള്ക്കായി കമ്മീഷന്റെ വെബ്സൈറ്റില് അപ്ലോഡ് ചെയ്യും. ഡിഎഎഫ് സമര്പ്പിച്ചതിനുശേഷം തപാല് വിലാസത്തിലോ ഇ മെയില് വിലാസത്തിലോ മൊബൈല് നമ്പറിലോ എന്തെങ്കിലും മാറ്റങ്ങള് ഉണ്ടെങ്കില്, കമ്മീഷനെ അക്കാര്യം അറിയിക്കാവുന്നതാണ്.
സിവില് സര്വീസ് പ്രാഥമിക പരീക്ഷ-2020 ല് നടക്കുന്ന സ്ക്രീനിംഗ് ടെസ്റ്റിന്റെ മാര്ക്ക്, കട്ട് ഓഫ് മാര്ക്ക്, ഉത്തരങ്ങള്  എന്നിവ കമ്മീഷന്റെ വെബ്സൈറ്റില് അതായത് https://upsc.gov.in ല് അപ്ലോഡ് ചെയ്യുമെന്നും അപേക്ഷകരെ അറിയിക്കുന്നു. അന്തിമഫലം പ്രഖ്യാപിക്കുന്നതോടെ ഈ സിവില് സര്വീസ് പരീക്ഷ- 2020മായി ബന്ധപ്പെട്ട മുഴുവന് പ്രക്രിയകളും അവസാനിക്കുന്നതാണ്.
ന്യൂ ഡല്ഹി ഷാജഹാന് റോഡിലെ ധോല്പൂര് ഹൗസ് കാമ്പസിലെ പരീക്ഷാ ഹാള് കെട്ടിടത്തിന് സമീപം യൂണിയന് പബ്ലിക് സര്വീസ് കമ്മീഷന്റെ സഹായ കേന്ദ്രം പ്രവര്ത്തിക്കുന്നുണ്ട്. പരീക്ഷയുടെ ഫലത്തെക്കുറിച്ച് അപേക്ഷകര്ക്ക് എല്ലാ പ്രവൃത്തി ദിവസങ്ങളിലും രാവിലെ 10.00 മുതല് വൈകുന്നേരം 5.00 വരെ വ്യക്തിപരമായോ നമ്പര് 011-23385271, 011-23098543 അല്ലെങ്കില് 011-23381125 ഫോണ് നമ്പറുകള് വഴിയോ വിവരങ്ങള് ലഭിക്കും.
Click here for the results:
ധനകാര്യ മന്ത്രാലയം
കോവിഡ് 19നു എതിരെയുള്ള പോരാട്ടത്തിൽ ഇന്ത്യൻ സമ്പദ് വ്യവസ്ഥക്ക് ഉണർവ് പകരാൻ പ്രഖ്യാപിച്ച 'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ ഇന്ന് നൽകിയ വിവരങ്ങൾ
കോവിഡ് 19നു എതിരെയുള്ള പോരാട്ടത്തിൽ ഇന്ത്യൻ സമ്പദ് വ്യവസ്ഥക്ക് ഉണർവ് പകരാൻ പ്രഖ്യാപിച്ച 'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ ഇന്ന് നൽകിയ വിവരങ്ങൾ
https://static.pib.gov.in/WriteReadData/ebooklat/Atma%20Nirbhar%20-%20pART%205.PDF
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 10.77 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
10,77,58,570
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 10.77 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ഇലക്ട്രോണിക്സ് & ഐ.ടി മന്ത്രാലയം
നൂതനാശങ്ങളെയും സ്വാശ്രയത്വത്തിനെയും പ്രോത്സാഹിപ്പിക്കുന്നതിനായി ആത്മനിര്ഭര്ഭാരത് ലോഗോ രൂപകല്പ്പന മത്സരം മൈഗവ് സംഘടിപ്പിക്കും
Mygov.in ല് സംഘടിപ്പിക്കുന്ന ആത്മനിര്ഭര്ഭാരത് ലോഗോ രൂപകല്പ്പന മത്സരത്തിലൂടെ രാജ്യത്തെ പൗരന്മാരുടെ സൃഷ്ടിപരവും നൂതനാശയപരവുമായ സംഭാവനകള് ഉപയോഗിച്ച് ഒരു ലോഗോ വികസിപ്പിച്ചുകൊണ്ട് ആത്മനിര്ഭര്ഭാരത് അഭിയാന് ഒരു സവിശേഷ സ്വത്വം നൽകുവാൻ ഇന്ത്യാ ഗവണ്മെന്റ് ഉദ്ദേശിക്കുന്നു. എന്ട്രികള് സമര്പ്പിക്കാനുള്ള അവസാനസമയം ഓഗസ്റ്റ് 5 രാത്രി 11.45 വരെയാണ്. വിജയിക്കുന്ന ലോഗോയ്ക്ക് 25,000 രൂപ സമ്മാനമായി നല്കും.
രാജ്യത്തിന്റെ ഭരണത്തിലും വികസനത്തിലും ഇന്ത്യന് പൗരന്മാരുടെ സജീവ പങ്കാളിത്തം പ്രോത്സാഹിപ്പിക്കാനായി പ്രധാനമന്ത്രി ശ്രീ നരേന്ദ്രമോദി സമാരംഭിച്ച പൗരന്മാരുടെ ഇടപഴകല് വേദിയാണ് മൈഗവ്. വിവിധ വകുപ്പുകളുടെ നിരവധി ലോഗോകള്ക്കും സ്വച്ച് ഭാരത്, ദേഖോ അപ്നാദേശ്, ലോക്പാല് തുടങ്ങി നിരവധി മുന്കൈകള്ക്കും ഈ പ്ലാറ്റ്ഫോം ബഹുജനസ്രോതസായിട്ടുണ്ട്.
പ്രധാനമന്ത്രിയുടെ വീക്ഷണമായ ആത്മനിര്ഭര് ഭാരതിലൂടെ നാം അഭീമുഖീകരിക്കുന്ന വെല്ലുവിളികള്ക്കെതിരെ ഇന്ത്യ എങ്ങനെ ഉയര്ത്തെഴുന്നേല്ക്കുന്നുവെന്നും അതിന് മുന്നിലുള്ള അവസരങ്ങള് എങ്ങനെ അനാവരണം ചെയ്യുകയും ചെയ്യുന്നുവെന്നും പ്രകടിപ്പിക്കുകയാണ്. കോവിഡ്-19 സാഹചര്യത്തെ ഇന്ത്യ സഹനശക്തിയോടെയും സ്വാശ്രയത്തിന്റെ ഊര്ജ്ജത്തോടെയുമാണ് അഭിമുഖീകരിച്ചത്. 2020 മാര്ച്ചിന് മുമ്പ് വ്യക്തിഗത സുരക്ഷാ ഉപകരണങ്ങളുടെ  നിര്മ്മാണം വെറും പൂജ്യമായിരുന്ന സ്ഥാനത്ത് ഇന്ന് പ്രതിദിനം 2 ലക്ഷം കിറ്റുകൾ വരെ നിർമ്മിക്കാൻ ശേഷിയുള്ളതാക്കി എന്നതിൽ നിന്ന് ഇത് വ്യക്തമാണ്.
അതിനു പുറമേ, ഇന്ത്യ എങ്ങനെ വെല്ലുവിളികളില് നിന്ന് ഉയര്ത്തെഴുന്നേല്ക്കുന്നുവെന്നും അവസരങ്ങള് അനാവരണം ചെയ്യുന്നുവെന്നതും വിവിധ ഓട്ടോമൊബൈല് വ്യവസായങ്ങളെ ജീവന്രക്ഷാ വെന്റിലേറ്ററുകള് നിര്മ്മിക്കുന്നതിനായി പുനര്ക്രമീകരിക്കുവാൻ നടത്തിയഇടപെടലുകളിൽ നിന്നും വ്യക്തമാണ്.എന്തെങ്കിലും സംശയങ്ങളുണ്ടെങ്കില് ദയവായി connect@mygov.nic.in ബന്ധപ്പെടുക.
പ്രധാനമന്ത്രിയുടെ ഓഫീസ്
ഗുണനിലവാരമുള്ള ഉല്പ്പന്നങ്ങളിലും ഹൃദയങ്ങൾ കീഴടക്കുന്നതിലും ഊന്നല്: പ്രധാനമന്ത്രി
ഗുണനിലവാരമുള്ള ഉല്പ്പന്നങ്ങള് നിര്മ്മിക്കുകയും ആഗോളതലത്തില് അവ വ്യാപകമായി അംഗീകരിക്കപ്പെടുന്നുണ്ടെന്ന് ഉറപ്പാക്കുകയും ചെയ്യുന്നതിനാണ് ഊന്നലെന്ന് ആത്മനിര്ഭര് ഭാരതചിന്തകള് ലിങ്ക്ഡിനില് പോസ്റ്റ് ചെയ്തു പ്രധാനമന്ത്രി ശ്രീ നരേന്ദ്ര മോദി.
പോസ്റ്റിന്റെ പൂര്ണ്ണരൂപം:
ദിവസങ്ങള്ക്ക് മുമ്പ്, ഞാന് അളവുതൂക്കം സംബന്ധിച്ച ഒരു ദേശീയ സമ്മേളനത്തെ അഭിസംബോധന ചെയ്യുകയായിരുന്നു. വ്യാപകമായി ചര്ച്ച ചെയ്യപ്പെട്ടിട്ടില്ലെങ്കിലും ഇത് ഒരു പ്രധാന വിഷയമാണ്.
മെട്രോളജി അഥവാ അളവെടുപ്പ് പഠനം ആത്മമനിര്ഭര്ഭാരതത്തിലേക്കും  നമ്മുടെ സംരംഭകര്ക്ക് സാമ്പത്തിക അഭിവൃദ്ധിക്കും എങ്ങനെ സംഭാവന ഉപയോഗപ്പെടുത്താം എന്നതിലേക്കാണ് പ്രസംഗത്തില് ഞാന് സ്പര്ശിച്ച ഒരു വിഷയം.
നൈപുണ്യത്തിന്റെയും കഴിവിന്റെയും ശക്തികേന്ദ്രമാണ് ഇന്ത്യ.
നമ്മുടെ സ്റ്റാര്ട്ട്-അപ്പ് വ്യവസായത്തിന്റെ വിജയം നമ്മുടെ യുവാക്കളുടെ നൂതനമായ തീക്ഷ്ണശേഷിയാണു കാണിക്കുന്നത്.
പുതിയ ഉല്പ്പന്നങ്ങളും സേവനങ്ങളും അതിവേഗം സൃഷ്ടിക്കപ്പെടുന്നു.
ആഭ്യന്തരമായും ആഗോളമായും ഉപയോഗപ്പെടുത്താന് കാത്തിരിക്കുന്ന വലിയ വിപണിയും ഉണ്ട്.
ലോകം ഇന്ന് വില താങ്ങാനാവുന്നതും മോടിയുള്ളതും ഉപയോഗയോഗ്യവുമായ ഉല്പ്പന്നങ്ങള് തേടുകയാണ്.
ആത്മനിര്ഭര് ഭാരത് അളവിലെയും മാനദണ്ഡങ്ങളിലെയും ഇരട്ട തത്വങ്ങളില് അധിഷ്ഠിതമാണ്.
നാം കൂടുതല് നിര്മിക്കാന് താല്പ്പര്യപ്പെടുന്നു. അതേ സമയം, നല്ല നിലവാരമുള്ള ഉല്പ്പന്നങ്ങള് നിര്മ്മിക്കാനും ആഗ്രഹിക്കുന്നു.
ആഗോള വിപണികളെ സ്വന്തം ഉല്പ്പന്നങ്ങളാല് നിറയ്ക്കാന് ഇന്ത്യ ആഗ്രഹിക്കുന്നില്ല. ഇന്ത്യന് ഉല്പ്പന്നങ്ങള് ലോകമെമ്പാടുമുള്ള ആളുകളുടെ മനം കവരാൻ നമ്മള് താല്പ്പര്യപ്പെടുന്നു.
നമ്മള് 'ഇന്ത്യയില് നിര്മിക്കൂ' കര്മപരിപാടിയില് മുഴുകുമ്പോള്, ആഗോള ആവശ്യം നിറവേറ്റുക മാത്രമല്ല ആഗോള സ്വീകാര്യത നേടുകയും ചെയ്യുന്നു.
നിങ്ങള് സൃഷ്ടിക്കുന്ന ഏത് ഉല്പ്പന്നത്തിലും സേവനത്തിലും 'സീറോ ഇഫക്റ്റ്, സീറോ ഡിഫെക്റ്റ്' എന്നതിനെക്കുറിച്ച് ചിന്തിക്കാന് ഞാന് എല്ലാവരോടും അഭ്യര്ത്ഥിക്കുന്നു.
വ്യവസായ പ്രമുഖര്, ബിസിനസ്സ് പ്രതിനിധികള്, സ്റ്റാര്ട്ട് അപ്പ് മേഖലയിലെ യുവാക്കള്, പ്രൊഫഷണലുകള് എന്നിവരുമായുള്ള എന്റെ ആശയവിനിമയത്തിനിടയില്, ഇതിനെക്കുറിച്ച് ഇതിനകം തന്നെ ഒരു വലിയ ബോധമുണ്ട്.
ഇന്ന്, ലോകം നമ്മുടെ വിപണിയാണ്.
ഇന്ത്യയിലെ ജനങ്ങള്ക്ക് കഴിവുണ്ട്.
ലോകം വിശ്വസിക്കുന്ന ഒരു രാഷ്ട്രമെന്ന നിലയില്, വിശ്വാസ്യതയുള്ള ഒരു രാജ്യമെന്ന നിലയിലാണ് ഇന്ത്യയുടെ നിലനില്പ്പ്.
നമ്മുടെ ആളുകളുടെ കഴിവും രാജ്യത്തിന്റെ വിശ്വാസ്യതയും ഉപയോഗിച്ച്, ഉയര്ന്ന നിലവാരമുള്ള ഇന്ത്യന് ഉല്പ്പന്നങ്ങള് ദൂരവ്യാപകമായി എത്തിച്ചേരും. ആഗോള അഭിവൃദ്ധിക്കുള്ള ആത്മനിര്ഭര് ഭാരതിന്റെ ധാര്മ്മികതയ്ക്കുള്ള യഥാര്ത്ഥ അഭിവാദനം കൂടിയാണിത്.
(
മന്ത്രിസഭ
ഇന്ത്യയുടെ ജി20 അദ്ധ്യക്ഷപദത്തിനും ജി20 സെക്രട്ടേറിയറ്റിന്റെ രൂപീകരണത്തിനുമുള്ള തയ്യാറെടുപ്പുകൾക്ക് കേന്ദ്ര മന്ത്രിസഭ അംഗീകാരം നൽകി
ഇന്ത്യയുടെ വരാനിരിക്കുന്ന ജി 20 അധ്യക്ഷപദത്തെ നയിക്കുന്നതിന് ആവശ്യമായ മൊത്തത്തിലുള്ള നയ തീരുമാനങ്ങളും ക്രമീകരണങ്ങളും നടപ്പിലാക്കുന്നതിനുള്ള ജി20 സെക്രട്ടേറിയറ്റും, അതിന്റെ റിപ്പോർട്ടിംഗ് ഘടനകളും സ്ഥാപിക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
2022 ഡിസംബർ 1 മുതൽ 2023 നവംബർ 30 വരെ ഇന്ത്യ ജി 20 യുടെ അധ്യക്ഷസ്ഥാനം വഹിക്കും, 2023-ൽ ഇന്ത്യയിൽ നടക്കുന്ന ജി 20 ഉച്ചകോടിയോടെ അത് അവസാനിക്കും. ആഗോള സാമ്പത്തിക ഭരണത്തിൽ ഒരു പ്രധാന പങ്ക് വഹിക്കുന്ന അന്താരാഷ്ട്ര സാമ്പത്തിക സഹകരണത്തിനുള്ള പ്രധാന ഫോറമാണ് ജി 20.
കീഴ്വഴക്കമനുസരിച് ജി 20 അദ്ധ്യക്ഷപദവിയോടനുബന്ധിച് ഉള്ളടക്കം, സാങ്കേതികവിദ്യ , മാധ്യമങ്ങൾ, സുരക്ഷ, ലോജിസ്റ്റിക്കൽ വശങ്ങൾ തുടങ്ങിയവയുമായി ബന്ധപ്പെട്ട ജോലികൾ കൈകാര്യം ചെയ്യുന്നതിനായി ഒരു ജി 20 സെക്രട്ടേറിയറ്റ് രൂപീകരിക്കണം. വിദേശകാര്യ മന്ത്രാലയം, ധനമന്ത്രാലയം, മറ്റ് ബന്ധപ്പെട്ട മന്ത്രാലയങ്ങൾ / വകുപ്പുകൾ എന്നിവയിൽ നിന്നുള്ള ഉദ്യോഗസ്ഥരും ജീവനക്കാരും , ഡൊമെയ്ൻ വിജ്ഞാന വിദഗ്ധരും ഇത് നിയന്ത്രിക്കും. 2024 ഫെബ്രുവരി വരെ സെക്രട്ടേറിയറ്റ് പ്രവർത്തിക്കും.
ഇന്ത്യയുടെ ജി 20 അധ്യക്ഷപദത്തിന് മൊത്തത്തിലുള്ള മാർഗനിർദേശം നൽകുന്നതിന് പ്രധാനമന്ത്രിയുടെ നേതൃത്വത്തിൽ ധനമന്ത്രി, ആഭ്യന്തരമന്ത്രി, വിദേശകാര്യ മന്ത്രി, ജി20 ഷെർപ്പ  എന്നിവരടങ്ങുന്ന ഒരു അപെക്സ് കമ്മിറ്റിയായിരിക്കും സെക്രട്ടേറിയറ്റിനെ നയിക്കുക . കൂടാതെ, ജി 20 സമ്മേളനവുമായി ബന്ധപ്പെട്ട എല്ലാ തയ്യാറെടുപ്പുകളുടെയും മേൽനോട്ടം വഹിക്കുന്നതിനും അപെക്സ് കമ്മിറ്റിക്ക് റിപ്പോർട്ട് ചെയ്യുന്നതിനുമായി ഒരു ഏകോപന സമിതിയും രൂപീകരിക്കും. ആഗോള വിഷയങ്ങളിൽ ബഹുമുഖ വേദികളിലെ ഇന്ത്യയുടെ നേതൃത്വത്തിന് അറിവും വൈദഗ്ധ്യവും ഉൾപ്പെടെയുള്ള ദീർഘകാല ശേഷി വർദ്ധിപ്പിക്കാൻ ജി20 സെക്രട്ടേറിയറ്റ് പ്രാപ്തമാക്കും.
-ND-
(
പ്രധാനമന്ത്രിയുടെ ഓഫീസ്
ഐഐടി ഡൽഹിയുടെ അൻപത്തിയൊന്നാം ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്തു
ഐഐടി ഡൽഹിയുടെ അൻപത്തിയൊന്നാം വാർഷിക ബിരുദദാന ചടങ്ങിനെ വിശിഷ്ട അതിഥിയായി പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ അഭിസംബോധന ചെയ്തു. രാജ്യത്തിന്റെ ആവശ്യങ്ങൾ മനസ്സിലാക്കാനും, ആത്മ നിർഭർ ഭാരതിന്റെ പശ്ചാത്തലത്തിൽ, സാധാരണ ജനങ്ങളുടെ അഭിലാഷങ്ങൾ തിരിച്ചറിയാനും പ്രധാനമന്ത്രി യുവ ബിരുദധാരികളോട് ആവശ്യപ്പെട്ടു. ഇന്നത്തെ ചടങ്ങിൽ ബിരുദം കരസ്ഥമാക്കിയ രണ്ടായിരത്തോളം യുവാക്കളെ അഭിനന്ദിച്ച പ്രധാനമന്ത്രി യുവജനങ്ങൾ, സാങ്കേതികവിദ്യാ വിദഗ്ധർ, സങ്കേതികവിദ്യ അധിഷ്ഠിത സംരംഭകർ എന്നിവർക്ക് അവസരം നൽകുന്നതാണ് ആത്മ നിർഭർ ഭാരത് പദ്ധതിയെന്ന് അഭിപ്രായപ്പെട്ടു.
സാങ്കേതിക വിദഗ്ധരുടെ ആശയങ്ങളും ചിന്തകളും വർദ്ധിപ്പിക്കാനും പ്രാവർത്തികമാക്കാനും വിപണനം ചെയ്യാനും അനുകൂലമായ അന്തരീക്ഷം ഇന്ന് സൃഷ്ടിക്കപ്പെട്ടിരിക്കുന്നതായും പ്രധാനമന്ത്രി പറഞ്ഞു. പരിഷ്കാരങ്ങളുടെ ഫലമായി ഇതാദ്യമായി, നൂതന ആശയങ്ങൾക്കും പുതിയ സ്റ്റാർട്ടപ്പുകൾക്കും അവസരം ലഭിച്ചിട്ടുള്ള മേഖലകളുടെ പട്ടിക അദ്ദേഹം എടുത്തുപറഞ്ഞു.
'സ്റ്റാർട്ടപ്പ് ഇന്ത്യ ക്യാമ്പയിൻ' ആരംഭിച്ചത് മുതൽ ഇതുവരെ അമ്പതിനായിരത്തോളം സ്റ്റാർട്ടപ്പുകളാണ് രാജ്യത്ത് ആരംഭിച്ചതെന്ന് പ്രധാനമന്ത്രി പറഞ്ഞു.
ഗവൺമെന്റ് സ്റ്റാർട്ടപ്പുകളെ പ്രോത്സാഹിപ്പിക്കുന്നതിന്റെ ഫലമായി, കഴിഞ്ഞ അഞ്ചുവർഷം കൊണ്ട് പേറ്റന്റ്കളുടെ എണ്ണം നാല് മടങ്ങും, ട്രേഡ് മാർക്ക് രജിസ്ട്രേഷൻ 5 മടങ്ങും വർദ്ധിച്ചതായി പ്രധാനമന്ത്രി ചൂണ്ടിക്കാട്ടി.
കഴിഞ്ഞ ഏതാനും വർഷങ്ങൾകൊണ്ട് ഇരുപതോളം വൻകിട ഇന്ത്യൻ സ്റ്റാർട്ടപ്പുകൾ ആരംഭിച്ചിട്ടുണ്ടെന്നും, അടുത്ത ഒന്ന് രണ്ട് വർഷത്തിൽ ഇവയുടെ എണ്ണം ഇനിയും വർധിക്കുമെന്നും അദ്ദേഹം പറഞ്ഞു.
വളരെ ചെറുപ്രായത്തിൽ തന്നെ കഠിനമായ പരീക്ഷ വിജയിക്കാനായതിന് വിദ്യാർഥികളുടെ അസാധാരണ കഴിവിനെ അഭിനന്ദിച്ച പ്രധാനമന്ത്രി വിനയാന്വിതരായിരിക്കണമെന്നും ഇനിയും കഴിവുകൾ വർധിപ്പിക്കണമെന്നും അവരോട് ആവശ്യപ്പെട്ടു.
ബിരുദദാന ചടങ്ങിൽ പങ്കെടുത്ത വിദ്യാർഥികൾ,അധ്യാപകർ, രക്ഷകർത്താക്കൾ, എന്നിവരെ പ്രധാനമന്ത്രി ആശംസകൾ അറിയിച്ചു. വജ്ര ജൂബിലി ആഘോഷിക്കുന്ന ഐഐടി ഡൽഹിയെ ആശംസിച്ച പ്രധാനമന്ത്രി, ഇൻസ്റ്റിറ്റ്യൂട്ടിന്റെ സ്ഥാപിത ലക്ഷ്യങ്ങൾ സാക്ഷാത്കരിക്കാൻ എല്ലാവിധ ആശംസകളും നേർന്നു.
പ്രധാനമന്ത്രിയുടെ ഓഫീസ്
ഈജിപ്ഷ്യൻ പ്രസിഡന്റ് ഫത്ത എൽ-സിസിയ്ക്ക് പ്രധാനമന്ത്രി ഊഷ്മളമായ സ്വാഗതം നേർന്നു
അറബ് റിപ്പബ്ലിക് ഓഫ് ഈജിപ്തിലെ പ്രസിഡന്റ് അബ്ദുൽ ഫത്ത എൽ-സിസിയ്ക്ക് പ്രധാനമന്ത്രി ശ്രീ നരേന്ദ്ര മോദി ഊഷ്മളമായ സ്വാഗതം നേർന്നു.
പ്രധാനമന്ത്രി ശ്രീ നരേന്ദ്ര മോദിയുടെ ക്ഷണപ്രകാരം 2023 ജനുവരി 24 മുതൽ 26 വരെ പ്രസിഡന്റ് അബ്ദുൽ ഫത്ത എൽ-സിസി ഇന്ത്യ സന്ദർശിക്കുകയാണ് . ഇന്ത്യയിലേക്കുള്ള സീസിയുടെ രണ്ടാമത്തെ ഔദ്യോഗിക സന്ദർശനമാണിത് . ഇന്ത്യയുടെ 74-ാം റിപ്പബ്ലിക് ദിനത്തിൽ മുഖ്യാതിഥിയും അദ്ദേഹമാണ്.
പ്രധാനമന്ത്രി ട്വീറ്റ് ചെയ്തു:
" പ്രസിഡന്റ് അബ്ദുൽ ഫത്താഹ് എൽ-സിസി. ഇന്ത്യയിലേക്ക് ഊഷ്മളമായ സ്വാഗതം. ഞങ്ങളുടെ റിപ്പബ്ലിക് ദിനാഘോഷങ്ങളുടെ മുഖ്യാതിഥിയായി ഇന്ത്യയിലേക്കുള്ള താങ്കളുടെ ചരിത്രപരമായ സന്ദർശനം എല്ലാ ഇന്ത്യക്കാർക്കും അത്യധികം സന്തോഷകരമായ കാര്യമാണ്. നാളത്തെ നമ്മുടെ ചർച്ചകൾക്കായി കാത്തിരിക്കുന്നു.."
പ്രധാനമന്ത്രിയുടെ ഓഫീസ്
ബജറ്റ് പ്രഖ്യാപനങ്ങളുടെ തുടർ നടപടികൾക്കായി 11 വെബിനാറുകളിലൂടെ പ്രധാനമന്ത്രി കൂടിയാലോചനകൾക്കും മസ്തിഷ്ക പ്രവാഹത്തിനും നേതൃത്വം നൽകി
ബജറ്റുമായി ബന്ധപ്പെട്ട 11 വെബിനാറുകളിൽ പ്രധാനമന്ത്രി പങ്കെടുത്തു
ഈ വെബിനാറുകൾ ബന്ധപ്പെട്ട നാല്പത്തിനായിരത്തോളം പേരുടെ പങ്കാളിത്തത്തിന് സാക്ഷ്യം വഹിച്ചു
കേന്ദ്ര-സംസ്ഥാന ഗവണ്മെന്റ്കൾക്കൊപ്പം സംരംഭകർ, എംഎസ്എംഇകൾ, കയറ്റുമതിക്കാർ, ആഗോള നിക്ഷേപകർ, സ്റ്റാർട്ടപ്പുകൾ തുടങ്ങിയവർ വെബിനാറുകളിൽ പങ്കെടുത്തു.
ബജറ്റ് ഫലപ്രദമായി നടപ്പിലാക്കുന്നതിനായി ഗവൺമെന്റിന് ലഭിച്ചത് വളരെ ഫലപ്രദമായ നിർദ്ദേശങ്ങൾ
ഈ വെബിനാറുകൾ ബന്ധപ്പെട്ടവർക്കിടയിൽ ഉടമസ്ഥാവകാശം സൃഷ്ടിക്കുന്നതിനും സമയബന്ധിതമായ നടപ്പാക്കൽ ഉറപ്പാക്കുന്നതിനും സഹായിച്ചു
ഇന്ന്, ഡിപാമിന്റെ ബജറ്റുമായി ബന്ധപ്പെട്ട പ്രഖ്യാപനങ്ങൾ ചർച്ച ചെയ്യുന്നതിനായി പ്രധാനമന്ത്രി വെബിനാറിനെ അഭിസംബോധന ചെയ്തു. പ്രധാനമന്ത്രി അഭിസംബോധന ചെയ്ത ബജറ്റുമായി ബന്ധപ്പെട്ട 11 വെബിനാറുകളുടെ പരമ്പരയാണ് ഇത് അവസാനിക്കുന്നത്. ഉന്നത വിദ്യാഭ്യാസം, ഗ്രാമവികസനം, കൃഷി, പ്രതിരോധം, ആരോഗ്യം, ഡി പി ഐ ഐ ടി , പി എസ എ , എം എൻ ആർ ഇ , ഡി ഇ എ , ഡി ഐ പി എ എം എന്നിവയുടെ മന്ത്രാലയങ്ങൾ/വകുപ്പുകളുമായി ബന്ധപ്പെട്ട ബജറ്റ് വെബിനാറിൽ പ്രധാനമന്ത്രി പങ്കെടുത്തു. കേന്ദ്ര ബജറ്റ്-2022 രാജ്യത്തിന്റെ സാമ്പത്തിക വളർച്ചയ്ക്കും നമ്മുടെ ജനങ്ങളുടെ ക്ഷേമത്തിനും വേണ്ടി നിരവധി പ്രഖ്യാപനങ്ങൾ നടത്തിയിട്ടുണ്ട്. ബജറ്റിന്റെ ആക്കം നിലനിർത്തുന്നതിനും അതിന്റെ നടത്തിപ്പിൽ എല്ലാ പങ്കാളികൾക്കും ഉടമസ്ഥാവകാശബോധം സൃഷ്ടിക്കുക എന്ന ലക്ഷ്യത്തോടെയാണ് ഈ വെബിനാറുകൾ നടത്തിയത്. സ്മാർട്ട് കൃഷി, പ്രധാനമന്ത്രി ഗതിശക്തി, പ്രതിരോധം, ഡിജിറ്റൽ വിദ്യാഭ്യാസം, ആത്മനിർഭർത്ത തുടങ്ങിയ വിവിധ വിഷയങ്ങൾ ഈ വെബിനാറുകൾ ഉൾക്കൊള്ളുന്നു. ചലനാത്മക വൈദഗ്ധ്യം, ഏവരെയും ഉൾക്കൊള്ളുന്നതും തുല്യവുമായ ആരോഗ്യ സംരക്ഷണ വിതരണം, മെയ്ക്ക് ഇൻ ഇന്ത്യ, അഭിലാഷ സമ്പദ്വ്യവസ്ഥയ്ക്കുള്ള ധനസഹായം തുടങ്ങി വൈവിധ്യമാർന്ന വിഷയങ്ങൾ ഈ വെബ്ബിനാറുകൾ കൈകാര്യം ചെയ്തു.
ഈ വെബിനാറുകൾ സംഘടിപ്പിച്ചതിന്റെ മുഖ്യ ലക്ഷ്യങ്ങളിൽ ഒന്ന് ബജറ്റിന്റെ പ്രധാന പങ്കാളികൾക്കിടയിൽ ഉടമസ്ഥാവകാശബോധം വളർത്തിയെടുക്കുകയായിരുന്നു. പുതിയ സാമ്പത്തിക വർഷം ആരംഭിക്കുമ്പോൾ തന്നെ മന്ത്രാലയങ്ങളെയും വകുപ്പുകളെയും പ്രവർത്തനക്ഷമമാക്കാനും സമയബന്ധിതമായി നടപ്പാക്കുന്നത് ഉറപ്പാക്കാനും ഈ നടപടി സഹായിക്കും. വിവിധ പങ്കാളികളുമായുള്ള കൂടിയാലോചന അവരുടെ പ്രായോഗിക/ആഗോള വൈദഗ്ധ്യവും അനുഭവപരിചയവും കൊണ്ടുവരുന്നതിനും അപര്യാപ്തതകൾ തിരിച്ചറിയുന്നതിനും സഹായിക്കുന്നു. ബജറ്റ് ഫെബ്രുവരി 1-ലേക്ക് മാറ്റുന്നതും വെബിനാറുകളിലെ ഈ ഇടപെടലുകളും സംസ്ഥാന ഗവൺമെന്റുകൾക്ക് മുൻഗണനകളുടെ മികച്ച ദൃശ്യപരത ലഭിക്കുന്നതിനും അങ്ങനെ അവരുടെ ബജറ്റുകൾ മികച്ച രീതിയിൽ ആസൂത്രണം ചെയ്യുന്നതിനും സഹായിക്കുന്നു.
സംരംഭകർ, എംഎസ്എംഇകൾ, കയറ്റുമതിക്കാർ, ആഗോള നിക്ഷേപകർ, കേന്ദ്ര-സംസ്ഥാന ഗവണ്മെന്റ് കളുടെ പ്രതിനിധികൾ, സ്റ്റാർട്ടപ്പുകളുടെ ലോകത്ത് നിന്നുള്ള യുവാക്കൾ എന്നിവരുൾപ്പെടെ ബന്ധപ്പെട്ട 40,000ത്തോളം പേരുടെ പങ്കാളിത്തം വെബിനാറുകളിൽ കണ്ടു. ഓരോ വെബിനാറിലും സമഗ്രമായ പാനൽ ചർച്ചകളും പ്രമേയത്തെ അടിസ്ഥാനമാക്കിയുള്ള ബ്രേക്ക്-ഔട്ട് സെഷനുകളും സംഘടിപ്പിച്ചു. ഈ വെബിനാറുകളിൽ ഗവൺമെന്റിന് വിലപ്പെട്ട നിരവധി നിർദ്ദേശങ്ങൾ ലഭിച്ചിട്ടുണ്ട്, ഇത് ബജറ്റ് പ്രഖ്യാപനങ്ങൾ ഫലപ്രദമായി നടപ്പിലാക്കുന്നതിന് കൂടുതൽ സഹായകമാകും.
-ND-
(
ബഹ്റൈനിലെ അക്കൗണ്ടിങ്, സാമ്പത്തിക, ഓഡിറ്റ് പരിജ്ഞാനം മെച്ചപ്പെടുത്തുന്നതിനായി ഇന്സ്റ്റിറ്റ്യൂട്ട് ഓഫ് ചാര്ട്ടേഡ് അക്കൗണ്ടന്റ്സ് ഓഫ് ഇന്ത്യയും ബഹ്റൈന് ഇന്സ്റ്റിറ്റ്യൂട്ട് ഓഫ് ബാങ്കിങ് ആന്ഡ് ഫിനാന്സും  തമ്മിലുള്ള ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു.
സവിശേഷതകള്:
1. അക്കൗണ്ടിങ്ങും ഫിനാന്സും സംബന്ധിച്ച ബി.ഐ.ബി.എഫിന്റെ പാഠ്യപദ്ധതി പരിഷ്കരിക്കാന് ഐ.സി.എ.ഐ. സാങ്കേതിക സഹായം നല്കും.
2. ഐ.സി.എ.ഐ. അംഗത്വം നേടുന്നതിന് ബി.ഐ.ബി.എഫ്. വിദ്യാര്ഥികളെ പ്രാപ്തരാക്കുന്നതിനായി ഐ.സി.എ.ഐയുടെ സി.എ. കോഴ്സ് ബഹ്റൈനിലെ വിദ്യാര്ഥിളെ പഠിപ്പിക്കുന്നതിന് സൗകര്യമൊരുക്കും.
3. യോഗ്യരായ ബി.ഐ.ബി.എഫ്. വിദ്യാര്ഥികള്ക്കായി ഐ.സി.എ.ഐയുടെ തൊഴില്വൈദഗ്ധ്യ പരീക്ഷ നടത്തുന്നതിനുള്ള സാങ്കേതിക സഹായം ഐ.സി.എ.ഐ. നല്കും.
ധാരണാപത്രം ഐ.സി.എ.ഐയുടെ പ്രവര്ത്തന ചക്രവാളം വികസിപ്പിക്കുന്നതിനു സഹായകമാകും. കൂടുതല് രാഷ്ട്രങ്ങളില് സമാനമായ പ്രവര്ത്തനം നടത്തുന്നതിന് ഇതു സഹായകമാകും.
അംഗങ്ങളുടെയും വിദ്യാര്ഥികളുടെയും സമാനമായ രീതിയില് പ്രവര്ത്തിക്കുന്ന പ്രസ്ഥാനങ്ങളുടെയും നേട്ടം മുന്നില്ക്കണ്ടാണ് ഈ പ്രവര്ത്തനം.
ഗുണഭോക്താക്കള്:
ബഹ്റൈനില് തൊഴില്വൈദഗ്ധ്യമുള്ള അക്കൗണ്ടന്സി സ്ഥാപനമില്ലെന്നതിനാല് ഈ ബന്ധം ബഹ്റൈനില് ജോലി ചെയ്യുന്ന ഇന്ത്യന് ചാര്ട്ടേഡ് അക്കൗണ്ടന്റുമാര്ക്കു നേട്ടമാകും. ബഹ്റൈനിലേക്കു പോകാന് തയ്യാറെടുക്കുന്ന ചാര്ട്ടേഡ് അക്കൗണ്ടന്റുമാര്ക്കും ഇതു ഗുണകരമാകും. ഐ.സി.എ.ഐയുടെ പ്രവര്ത്തനക്ഷമതയിലും വിശ്വാസ്യതയിലും ബഹ്റൈന് ആത്മവിശ്വാസമുണ്ട്. ഐ.സി.എ.ഐയുടെ സഹായത്തോടെ അക്കൗണ്ടിങ്, ഓഡിറ്റിങ് എന്നീ മേഖലകളില് തദ്ദേശീയ വിദഗ്ധരെ സൃഷ്ടിച്ചെടുക്കാനാണ് ബഹ്റൈന് ലക്ഷ്യംവെക്കുന്നത്.
പശ്ചാത്തലം:
പാര്ലമെന്റ് പാസ്സാക്കിയ ദ് ചാര്ട്ടേഡ് അക്കൗണ്ടന്റ്സ് ആക്റ്റ് 1949 പ്രകാരം സ്ഥാപിച്ച സ്ഥാപനമാണ് ഇന്സ്റ്റിറ്റ്യൂട്ട് ഓഫ് ചാര്ട്ടേഡ് അക്കൗണ്ടന്റ്സ് ഓഫ് ഇന്ത്യ . രാജ്യത്തെ ചാര്ട്ടേഡ് അക്കൗണ്ടന്സി മേഖലയെ നിയന്ത്രിക്കാന് ഉദ്ദേശിച്ചുള്ളതാണ് ദ് ചാര്ട്ടേഡ് അക്കൗണ്ടന്റ്സ് ആക്റ്റ് 1949. ബഹ്റൈനില് മനുഷ്യവിഭവശേഷി വികസനവും പരിശീലനവും സാധ്യമാക്കാന് 1981ല് രൂപീകൃതമായ സ്ഥാപനമാണ് ദ് ബഹ്റൈന് ഇന്സ്റ്റിറ്റ്യൂട്ട് ഓഫ് ബാങ്കിങ് ആന്ഡ് ഫിനാന്സ് .
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.70 കോടി കടന്നു
ന്യൂ ഡൽഹി: ജൂൺ 2, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.70 കോടി  കടന്നു. 2,46,20,654 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.41 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 19,509 പേരാണ്. ഇത് ആകെ രോഗബാധിതരുടെ 0.05% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,584 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,20,394 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,712 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.67 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.84 ശതമാനമാണ്.
RRTN
സാംസ്കാരിക മന്ത്രാലയം
ഗാന്ധി ജയന്തിയില് പ്രധാനമന്ത്രി ഗാന്ധി സ്മൃതിയില് പ്രാര്ത്ഥനാ യോഗത്തില് പങ്കെടുത്തു
മഹാത്മാ ഗാന്ധിയുടെ 150ാം ജന്മവാര്ഷിക വേളയില്, പ്രധാനമന്ത്രി ശ്രീ. നരേന്ദ്ര മോദി ന്യൂഡല്ഹിയില് ഗാന്ധി സ്മൃതിയില് പ്രാര്ത്ഥനാ യോഗത്തില് പങ്കെടുക്കുകയും ആദരവര്പ്പിക്കുകയും ചെയ്തു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 166.03 കോടി പിന്നിട്ടു
(ന്യൂ ഡൽഹി: ജനുവരി 31 , 2021
കഴിഞ്ഞ 24 മണിക്കൂറിൽ 28 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 166.03 കോടി  കടന്നു. 1,81,83,260 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 2,62,628 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,89,76,122 ആയി. ദേശീയ രോഗമുക്തി നിരക്ക് 94.37%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,09,918 പേർക്കാണ്. നിലവിൽ രാജ്യത്ത് ചികിത്സയിലുള്ളത് 18,31,268 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.43 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,31,198 പരിശോധനകൾ നടത്തി. ആകെ 72.89 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 15.75 ശതമാനമാണ്. പ്രതിദിന രോഗസ്ഥിരീകരണ നിരക്ക് 15.77 ശതമാനമാണ്.